**NAVODILA ZA DELO**

**Petek, 22. 5. 2020**

**NIT:** Anže, pa sva prišla do zadnjega čutila človeškega telesa – KOŽE.

NAREDI SPODNJE POSKUSE. Odgovore nekomu od domačih samo povej.

**Ali lahko s tipom prepoznaš predmete?**

Z zavezanimi očmi razvrsti kamne po velikosti od najmanjšega do največjega. Poglej, ali ti je uspelo.

**Nekomu od domačih zaveži oči. Vsebino peresnice stresi na mizo. S tipanjem naj prepozna predmete.**

*Ali lahko ugotovi, kakšni so predmeti? Gladki ali hrapavi, debeli ali tanki, trdi ali mehki, topi ali ostri.*

Naši prsti so zelo občutljivi. V koži so tipalne brbončice, s katerimi otipamo in tako prepoznamo predmet.

**Se lahko preko kože tudi pogovarjaš?**

S prstom riši po hrbtu sestri Niki. Pove naj, kaj pišeš.

Vlogi zamenjajta in se na tak način pogovarjajta. *Povej, zakaj se lahko pogovarjata tudi tako.*

**Postavi na mizo kozarec mrzle in kozarec tople vode.**

*Kako boš ugotovil, v katerem kozarcu je mrzla in v katerem topla voda?*

**Prepričaj se s termometrom, ali je tvoja ugotovitev pravilna.**

*Na kaj je naša koža tudi občutljiva?*

S čutnicami v koži zaznamo tudi **pritisk in bolečino**.

Naredi nekaj primerov.

Učni list natisni in prilepi v zvezek. Zapiši odgovore.

**MAT:** Tvoje znanje pisnega deljenja je super. Danes boš to znanje še poglobil z vajami v **SDZ/3 na strani 90 in 91.**

Anže, pazi na pravilno podpisovanje, števila piši v kvadratke, pozoren bodi tudi pri zapisu števil.

S čim boš *preveril* pravilnost svojega računanja?

**DRU:** Nadaljuješ s temo SLEDOVI PRETEKLOSTI V DOMAČI POKRAJINI.

*Prepiši* spodnji zapis. *Prilepi* vsaj tri sličice, ki nas spominjajo na preteklost.

**KAJ NAS SPOMINJA NA PRETEKLOST?**

STARI PREDMETI: ohranjeni v muzejih (Železniki) in vse bolj tudi v domačih hišah: staro pohištvo, kmečko orodje, stari likalniki, kolovrat, izdelki iz lesa, mlinčki, lesene žlice, stari vozovi - lojtrnki

STARE STAVBE: primer Kovkarjeva hiša, stari kozolci, ostanki žag, mlinov, grad v Škofji Loki, šola in cerkev na Sv. Lenartu

SPOMENIKI: spomenik Lovrencu Koširju v Spodnji Luši, spomenik NOB na Sv. Lenartu, v Rovtu

POMEMBNI LJUDJE: ljudski pesnik Franc Vidmar - Pustotnik, Lovrenc Košir – oče poštne znamke

## Take vasi ni nikir, ket sa Pstote, k sa hiše štir; u vas je sedemnajst ludi, zato pa bogatije ni!